ROMANIA
JUDETUL GALATI
COMUNA IVESTI
CONSILIUL LOCAL

H O T Ă R Â R E A  Nr. P R O I E C T

Din 31.03.2022

Privind: aprobarea programului de măsuri pentru buna gospodărire a comunei Ivești, județul Galați 
Inițiator: Gheoca Maricel, Primarul comunei Ivești, județul Galați;
Nr. de înregistrare și data depunerii proiectului: 837 din 01.02.2022
	Consiliul local al comunei Iveşti, judeţul Galaţi, întrunit în şedinţa ordinară din data de 31.03.2022;
	Având în vedere Referatul de aprobare al d-lui Gheoca Maricel, Primarul comunei Iveşti, judeţul Galaţi, iniţiatorul prezentei hotărâri, înregistrată sub nr. 837 din 01.02.2022;
	Având în vedere Raportul de specialitate întocmit de compartimentul de resort din cadrul aparatului de specialitate al Primarului comunei Iveşti, judeţul Galaţi înregistrat sub nr. 854 din 01.02.2022;
	Având în vedere Raportul de avizare al Comisiei nr. 2 pentru amenajarea teritoriului și urbanism, protecţia mediului şi turism;
	Având în vedere prevederile art.129 alin.(1), alin.(2) lit.„d”, alin.(7) lit.„i” și lit.„m” din O.U.G. nr.57/2019, privind Codul administrativ, cu modificările şi completările ulterioare;
Având în vedere prevederile art. 5 din Legea nr. 62/2018, privind combaterea buruienii ambrozia, cu modificările şi completările ulterioare;
Având în vedere prevederile art. 4, art.8, art.18 alin.(1) și art.24 din O.G. nr.21/ 30.01.2002, privind gospodărirea localităţilor urbane si rurale, aprobată prin Legea nr.515/2002;
	Având în vedere prevederile art.2 alin. (2) şi ale art.8 alin.(2), lit. „d” din O.G. nr. 2/2001, privind regimul juridic al contravențiilor, cu modificările şi completările ulterioare;
În temeiul art. 139 alin. (1) și art.196 alin.(1) lit.„a” din O.U.G. nr.57/2019, privind Codul administrativ, cu modificările şi completările ulterioare;

H O T Ă R Ă Ș T E :
	Art.1. - Se aprobă programul de măsuri pentru buna gospodărire a comunei Ivești, județul Galați,  potrivit anexei nr.1 care face parte integrantă din prezenta hotărâre.
	Art.2. - Obligațiile și răspunderile instituțiilor publice, agenților economici, persoane juridice precum și ale cetățenilor sunt prevăzute în anexa nr. 2 care face parte integrantă din prezenta hotărâre.
Art.3. - Nerespectarea obligațiilor stabilite la art. 2 constituie contravenție și se sancționează potrivit anexei nr. 3 care face parte integrantă din prezenta hotărâre.
	Art.4. - Primarul comunei Ivești, județul Galați, va lua toate măsurile care se impun pentru  aducerea la îndeplinire a prevederilor prezentei hotărâri.
	Art.5. - Secretarul general al comunei Iveşti, judeţul Galaţi va comunica prezenta hotărâre celor interesați.

		INIȚIATOR,					Contrasemnează,

		P R I M A R ,					SECRETAR GENERAL,
		Gheoca Maricel				Toma Zanfirica 

